Hoofverkeersbeampte vas vir korrupsieFoto: SAPD/Facebook Lt. Robert Netshiunda, woordvoerder van die Valke, het gesê Windy Judas Mahlangu (49), hoofverkeersbeampte van die Maquassi Hill-munisipaliteit, is Vrydag op aanklag van bedrog en korrupsie in hegtenis geneem. Mahlangu het Vrydagmiddag in die Wolmaransstad-landdroshof verskyn en bly in aanhouding. Mahlangu en Kobus Jordaan, ŉ vragmotoreienaar, het glo saamgespan om die munisipaliteit uit R540 000 in onbetaalde lisensieskyfies en verkeersboetes te bedrieg. Mahlangu het glo vervalste lisensieskyfies vir Jordaan se 39 vragmotors uitgereik en glo ook verseker dat Jordaan nie verkeersboetes betaal nie. Jordaan (49) is ook in hegtenis geneem en is op borgtog van R500 vrygelaat weens sy swak gesondheid. Mahlangu en Jordaan moet op 23 September weer in die hof verskyn.